**Ministru kabineta rīkojuma projekta „Attīstības sadarbības politikas plāns 2014. gadam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Attīstības sadarbības politikas plāns 2014. gadam” izstrādāts saskaņā ar deklarācijas par Laimdotas Straujumas vadītā Ministru kabineta iecerēto darbību 151. punktu unAttīstības sadarbības politikas pamatnostādnēm laika posmam no 2011. – 2015. gadam (*Ministru kabineta 2011.gada 6.jūlija rīkojums Nr. 299 „Par Attīstības sadarbības politikas pamatnostādnēm laika posmam no 2011.gada līdz 2015.gadam”*). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2014. gada Ārlietu ministrijas budžetā finansējums divpusējās attīstības sadarbības īstenošanai piešķirts 213 813 EUR apmērā. Saskaņā ar Starptautiskās palīdzības likuma 6. panta 1. punktu finansējuma apgūšanai nepieciešams apstiprināt gada plānu.Piešķirtā finansējuma ietvaros tiks turpināta 2013. gadā uzsākto projektu īstenošana Moldovā un Afganistānā, kā arī tiks nodrošināts līdzfinansējums nevalstisko organizāciju īstenotajiem attīstības sadarbības un attīstības izglītības projektiem, kas ieguvuši finansējumu no Eiropas Komisijas ārējām darbībām paredzētajiem finanšu instrumentiem un citiem starptautiskajiem palīdzības finansētājiem. Tāpat, atsaucoties uz Latvijas platformas attīstības sadarbībai (LAPAS) lūgumu, tiks piešķirts finansējums LAPAS kapacitātes atbalstam un dalībai Eiropas Savienības (ES) nevalstisko organizāciju platformā (NVO), tādējādi paplašinot tās biedrorganizāciju darbības iespējas starptautiskā līmenī. 2014. gadā plānots izsludināt granta projektu konkursu projektu īstenošanai Latvijas prioritārajās valstīs Austrumu partnerības un Centrālāzijas reģionos. Tāpat arī plānots īstenot sadarbības projektu muitas jomā Uzbekistānā, piesaistot līdzfinansējumu no ASV jauno donoru atbalsta fonda. Tiesību akta projekts neparedz konceptuāla rakstura izmaiņas esošajā tiesiskajā regulējumā. |
| 3. | Projekta izstrādē iesaistītās institūcijas | Ārlietu ministrija  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Valsts un pašvaldību iestādes, kā arī nevalstiskās organizācijas un sociālie partneri, kas iesaistīti attīstības sadarbības projektu īstenošanā.  |
|  |  |  |
| 2. | Tiesiskā regulējuma ietekme uz tautsaimniecību un administratīvo slogu | Tiks nodrošināts finansējums valsts iestādēm un pilsoniskās sabiedrības organizācijām attīstības sadarbības projektu īstenošanai Moldovā, Uzbekistānā, Afganistānā u.c. Austrumu partnerības un Centrālāzijas valstīs (pieejamā finansējuma apjoms EUR 174 000). Tāpat tiks nodrošināts daļējs līdzfinansējums (EUR 25 813) Latvijas NVO un sociālajiem partneriem, kas ieguvuši finansējumu no starptautiskajiem palīdzības finansētājiem, t.sk. Eiropas Komisijas, attīstības sadarbības un attīstības izglītības projektu īstenošanai. Tiks piešķirts finansējums (EUR 14 000) NVO platformas kapacitātes atbalstam. Palielinās Latvijas attīstības sadarbības projektu īstenotāju pieredze un ekspertīze, kas ļauj tiem sekmīgi veidot kopprojektus ar citiem donoriem un pretendēt uz dalību starptautisko donoru finansētos projektos. |
| 3. | Administratīvo izmaksu monetārs novērtējums | Nav attiecināms.  |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (tūkst. latu) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 213,8 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Plāna īstenošana tiks nodrošināta Ārlietu ministrijas valsts budžeta piešķirto līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes**  |
| 1. | Plānotās sabiedrības līdzdalības un komunikācijas aktivitātes saistībā ar projektu   | Pilsoniskās sabiedrības organizācijas un sociālie partneri Konsultatīvās padomes attīstības sadarbības politikas jautājumos sēdes laikā tika informēti par politikas plāna izstrādes uzsākšanu.  |
| 2. | Sabiedrības līdzdalība projekta izstrādē  | Plāna izstrādes procesā Ārlietu ministrija organizēja Konsultatīvās padomes attīstības sadarbības politikas jautājumos sanāksmi, kuras ietvaros notika diskusija par Latvijas attīstības sadarbības politikas 2014. gada prioritātēm.  |
| 3. | Sabiedrības līdzdalības rezultāti  | Sabiedrības pārstāvji atbalsta Ārlietu ministrijas sagatavoto Attīstības sadarbības politikas plānu 2014. gadam. Sniegtie priekšlikumi tika attiecīgi integrēti politikas plāna tekstā. Saeimas atbildīgās komisijas 2014. gada budžeta plānošanas ietvaros tika informētas par 2014. gada divpusējās attīstības sadarbības politikas prioritātēm. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ārlietu ministrija, Vides aizsardzības un reģionālās attīstības ministrija, Valsts probācijas dienests, Valsts ieņēmumu dienesta Muitas pārvalde u.c. valsts pārvaldes iestādes atkarībā no granta projektu konkursā apstiprinātajiem projektiem, kā arī NVO un sociālie partneri, kas iesaistīti attīstības sadarbības un attīstības izglītības projektu īstenošanā.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts nemaina iesaistīto institūciju funkcijas. Jaunas institūcijas netiek veidotas, un esošās institūcijas netiek likvidētas vai reorganizētas. |
| 3. | Cita informācija | Nav. |

Anotācijas IV un V sadaļas nav attiecināmas.

Ārlietu ministra p.i. A.Vilks

Vīza: valsts sekretārs A.Pildegovičs

03.03.2014. 8:53

886

A.Grinberga

Tālr. 67016417, fax.67828121

e-pasts: anda.grinberga@mfa.gov.lv